คือหนูเป็นโรคกระเพาะอักเสบค่ะ อยากทราบว่าสามารถทำIFได้ไหมคะ เพราะไปอ่านในเน็ตบางที่ก็บอกว่าไม่เกี่ยวสามารถทำได้ แต่เพื่อความแน่ใจจึงอยากถามคุณค่ะ รบกวนด้วยนะคะขอบค่ะ
สวัสดีค่ะ อาการกระเพาะอักเสบหรือที่เรียกกันทั่วไปว่าโรคกระเพาะ เป็นโรคที่เกิดจากการอักเสบหรือเกิดการระคายเคืองบริเวณเยื่อบุภายในกระเพาะอาหาร สามารถเกิดขึ้นได้แบบเฉียบพลันในระยะเวลารวดเร็ว เป็นในระยะสั้น ๆ และหายภายใน 1-2 สัปดาห์ หรือมีอาการบ่อยครั้งเป็นระยะเวลานานจนเกิดการอักเสบเรื้อรัง ทำให้เกิดแผลในกระเพาะ อาการเช่นปวดท้อง คลื่นไส้ อาเจียน และรักษาด้วยการปรับพฤติกรรมและการกินยาลดกรดโดยถ้าเป็นกระเพาะอาหารอักเสบที่ไม่ได้มีแผลใหญ่รุนแรงจนมีเลือดออกในทางเดินอาหาร หรือมีเนื้องอกกระเพาะอาหารร่วมด้วย ไม่ได้เป็นข้อห้ามในการทำ IF หรือในที่นี้น่าจะหมายถึงการอดอาหารเป็นช่วงๆ แนะนำไม่อดอาหารนานจนเกินไป อาจจะเป็นอด 16 ชม. กินภายใน 8 ชม.ระหว่างวัน และกินให้ตรงเวลาทุกวัน หลีกเลี่ยงอาหารที่กระตุ้นให้มีอาการ ก็ไม่น่าจะมีปัญหาอะไรค่ะ